b"\n_START_ARTICLE_\nCant\xc3\xb3 de la Costa Salanquesa\n_START_SECTION_\nHist\xc3\xb2ria\n_START_PARAGRAPH_\nA les eleccions departamentals franceses de 2015 va entrar en vigor una nova redistribuci\xc3\xb3 cantonal, definida pel decret de 26 de febrer del 2014, en aplicaci\xc3\xb3 de les lleis del 17 de maig del 2013 (loi organique 2013-402 i loi 2013-403). A partir d'aquestes eleccions els consellers departamentals s\xc3\xb3n escollits per escrutini majoritari binominal mixt. Des d'aquestes eleccions els electors de cada cant\xc3\xb3 escullen dos membres de sexe diferent al consell departamental, nova denominaci\xc3\xb3 del consell general, i que es presenten en parella de candidats. Els consellers departamentals s\xc3\xb3n escollits per sis anys en escrutini binominal majoritari a dues voltes; per l'acc\xc3\xa9s a la segona volta cal un 12,5% dels vots inscrits en la primera volta. A m\xc3\xa9s es renoven la totalitat de consellers departamentals. El nou sistema de votaci\xc3\xb3 requeria una redistribuci\xc3\xb3 dels cantons, i el nombre es va reduir a la meitat arrodonit a la unitat senar superior si el nombre no \xc3\xa9s sencer senar, aix\xc3\xad com unes condicions de llindar m\xc3\xadnim. Als Pirineus Orientals el nombre de cantons va passar de 31 a 17._NEWLINE_El nou cant\xc3\xb3 de la Costa Salanquesa, n\xc3\xbamero 4 dels 17 existents, \xc3\xa9s format amb comunes dels antics cantons de  Sant Lloren\xc3\xa7 de la Salanca (5 comunes: el Barcar\xc3\xa8s, Clair\xc3\xa0, Sant Hip\xc3\xb2lit de la Salanca, Sant Lloren\xc3\xa7 de la Salanca i Torrelles de la Salanca) i de Ribesaltes (1 comuna: Pi\xc3\xa0). Es troba dins els l\xc3\xadmits del Districte de Perpiny\xc3\xa0. La seu del cant\xc3\xb3 \xc3\xa9s a Sant Lloren\xc3\xa7 de la Salanca.\n_START_SECTION_\nConsellers generals\n_START_PARAGRAPH_\nAl final de la primera volta de les eleccions departamentals franceses de 2015 hi havia passat tres binomis:  Martine Guerin i Daniel Philippot (FN, 33,41%), Madeleine Garcia-Vidal i Joseph Puig (Divers, 29,95%) i Mathilde Ferrand i Alain Got (Uni\xc3\xb3 de la Dreta, 28,85%). La taxa de participaci\xc3\xb3 fou del 58,3% (15.708 votants sobre 26.943 inscrits) contra el 55,72% a nivell departemental i 50,17% a nivell nacional._NEWLINE_En la segona volta, Madeleine Garcia-Vidal i Joseph Puig foren elegits amb el 35,29% dels vots emesos i amb una taxa de participaci\xc3\xb3 del 63,40% (5.771 vots de 17.081 votants i 26.943 inscrits)."